5. számú melléklet

HASZNÁLATI (VÉDJEGYLICENCIA-) SZERZŐDÉS

Amely létrejött egyrészről a

**Duna-Ipoly Nemzeti Park Igazgatóság**

székhely: 2509 Esztergom, Strázsa-hegy

postacím: 1525 Budapest, Pf.: 86.

képviseletében eljár: Füri András igazgató

adószám: 15325763-2-11

bankszámlaszám: 10032000-01711813-00000000

telefon: +36 1 391 4610

fax: +36 1 200 1168

e-mail: dinpi@dinpi.hu

mint Védjegyjogosult (a továbbiakban: Védjegyjogosult)

másrészről

***(Név/Cégnév)***

Lakcím/székhely:

anyja neve (ha természetes személy a kérelmező):

születési hely, idő:

adószám/adóazonosító:

cégjegyzékszám/vállalkozói igazolvány száma:

termelői regisztrációs szám:

képviselő neve, beosztása (ha gazdálkodó szervezet a kérelmező):

telefon:

e-mail:

mint Védjegyhasználó (a továbbiakban: Védjegyhasználó, együttesen: Felek)

között a mai napon az alábbi feltételek mellett:

**I. A szerződés tárgya**

A 201 688 lajstromszámú ”Nemzeti Parki Termék” védjegy és a 179 159 lajtstromszámú ”Duna-Ipoly Nemzeti Park Igazgatóság” védjegy (a továbbiakban együtt: védjegy) jelen szerződés *1. számú mellékleteként* csatolt együttes használatának engedélyezése.

**II. A Védjegyhasználó jogai és kötelezettségei**

II. 1.

1. Termék esetén:

A Védjegyhasználó jogosult a védjegyet lehetőség szerint az általa előállított, termelt …………….. áruosztályba tartozó

* *(a Védjegyhasználatra jogosult termékek felsorolása)*

elnevezésű termékeken, illetve azok csomagolásán használni, továbbá csomagolatlan termék esetén a forgalmazás helyén, a Védjegyhasználatra jogosult termékek megnevezésével a fogyasztó számára jól látható módon elhelyezni. A Védjegyhasználó jogosult a védjegyet a .... áruosztályban a védjegylajstromba bejegyzett árujegyzék szerint használni.

1. Szolgáltatás esetén:

A Védjegyhasználó jogosult a védjegyet a …………....osztályokba tartozó szolgáltatásaival kapcsolatban használni.

II. 2. A Védjegyhasználó köteles a védjegyet a jelen szerződés *1. számú mellékletében* meghatározott szabvány szerint használni. A Védjegyhasználó a védjegyen semmiféle változtatást nem hajthat végre, a használat során a védjegy nem torzulhat.

II. 3. A Védjegyhasználó a védjegyet térítésmentesen használhatja.

II. 4. A Védjegyhasználó tudomásul veszi, hogy a védjegy használatát harmadik fél részére nem engedélyezheti, illetve nem engedheti át.

II. 5. A Védjegyhasználó tudomásul veszi, hogy védjegyet a használati jogot elnyerő más személyek, illetve vállalkozások is használhatják.

II. 6. A Védjegyhasználó tudomásul veszi, hogy a Védjegyjogosult a védjegy használatát indokolt esetben, illetve szúrópróbaszerűen ellenőrizheti.

II. 7. A Védjegyhasználó hozzájárul ahhoz, hogy

1. a Védjegyjogosult a szerződés időtartama alatt nyilvántartsa a nevét, a terméke, szolgáltatása megnevezését, azok előállításának helyét, illetve a szerződés időtartamára vonatkozó adatokat, továbbá
2. a Védjegyjogosult az a) pontban foglalt adatokat továbbíthassa a Duna-Ipoly Nemzeti Park Igazgatóság felé a védjegyhasználat http://nemzetiparkitermek.hu honlapon történő közzététele és a védjegyhasználók országos nyilvántartásában való szerepeltetése céljából, továbbá
3. a Duna-Ipoly Nemzeti Park Igazgatóság az a) pontban foglalt adatokat továbbíthassa a központi koordinációt ellátó szerv felé, valamint
4. szerződésszegés esetén a Védjegyhasználó neve a http://nemzetiparkitermek.hu honlapon közzétételre kerüljön két évre.

II. 8. A Védjegyhasználó adatait a Védjegyjogosult, illetve a központi koordinációt ellátó szerv – a szerződésszegés esetét kivéve – kizárólag a jelen szerződés érvényességének időtartama alatt tarthatja nyilván. A Védjegyhasználó adatait a használati jog megszűnését követő 1 munkanapon belül törölni kell a honlapról.

II. 9. A Védjegyhasználó részéről a kapcsolattartásért felelős személy: *(Védjegyhasználó neve és elérhetősége).*

**III. A Védjegyjogosult jogai és kötelezettségei**

III. 1. A Védjegyjogosult kötelezettséget vállal arra, hogy a szerződés időtartama alatt a védjegyoltalmat fenntartja

III. 2. A Védjegyjogosult vállalja, hogy díjmentesen biztosítja a védjegy reklámozását és megismertetését a fogyasztók minél szélesebb körében.

III. 3. A Védjegyjogosult szavatol azért, hogy a védjegyen nem áll fenn harmadik személynek olyan kizárólagos joga, amely a Védjegyhasználó jelen szerződés szerinti használati jogát korlátozná, vagy akadályozná.

III. 4. A Védjegyjogosult vállalja, hogy a Védjegyhasználó részére önköltségi áron elősegíti a Nemzeti Parki Termék matrica folyamatos beszerezhetőségét.

III. 5. A Védjegyjogosult részéről a kapcsolattartásért felelős személy: Berkó Gyöngyi (elérhetősége: telefon: +36 301555388; fax: +36 1 200 1168; e-mail: berkogy@dinpi.hu)

**IV. A védjegyhasználati jog megszűnése**

IV. 1. Jelen szerződés a Védjegyhasználó *(a Védjegyhasználatra jogosult termékek neve)* esetében az aláírásától számított *(a Nemzeti Parki Tanúsítványi Bizottság döntése alapján megállapított időtartam)* év elteltével.

IV. 2. A védjegyhasználati jog megszűnik, ha a Védjegyhasználó a védjegy használatáról bármilyen okból lemond.

IV. 3. A szerződésben foglaltak súlyos mértékű megszegésének megállapításától számított 8 munkanapon belül írásban fel kell szólítani a szerződésszegő felet a szerződésszerű teljesítésre. Amennyiben a felszólítást követő 8 munkanapon belül a szerződésszegés továbbra is fennáll, úgy a szerződést azonnali hatállyal fel kell mondani. Súlyos szerződésszegésnek minősül különösen a jelen szerződés II. és III. pontjában foglalt kötelezettségek megszegése, valamint ha a védjegyhasználó megsérti a termék előállításával kapcsolatban a pályázatában vállalt feltételeket.

IV. 4. A Védjegyhasználó a szerződés érvényességének lejáratát megelőzően kérheti a Használati jog engedélyezőjétől a szerződés további 2 évvel történő meghosszabbítását, melyről a Nemzeti Parki Tanúsítványi Bizottság dönt.

**V. Jogosulatlan védjegyhasználat**

V. 1. A Védjegyjogosult a jogosulatlan védjegyhasználat esetében a védjegyek és a földrajzi árujelzők oltalmáról szóló 1997. évi XI. törvény 27. §-ában meghatározott polgári jogi igényeket támaszthatja, valamint a 28. § szerint vámhatósági intézkedést kezdeményezhet.

V. 2. A Védjegyhasználó köteles tájékoztatni a Védjegyjogosultat, amennyiben tudomására jut a védjegy jogosulatlan használata.

**VI. Alkalmazandó jogszabályok, egyéb kikötések**

Felek vállalják, hogy jelen szerződés végrehajtásával kapcsolatos minden vitás kérdést a felek békés úton kísérelnek megoldani.

A jelen szerződésben és a védjegyek és a földrajzi árujelzők oltalmáról szóló 1997. évi XI. törvényben nem szabályozott kérdésekben a Polgári Törvénykönyv (Ptk.) vonatkozó rendelkezései irányadóak.

Felek a jelen szerződésből származó jogviszonnyal illetve annak teljesítésével kapcsolatosan felmerülő jogviták esetén a Budai Központi Kerületi Bíróság kizárólagos illetékességét kötik ki.

Felek az egymásnak küldött tértivevényes küldemények kézbesítése tekintetében megállapodnak abban, hogy amennyiben a címzett a küldeményt nem veszi át, vagy az átvételét megtagadja, a sikertelen kézbesítés napjától számított ötödik napon kell az adott iratot kézbesítettnek tekinteni.

A jelen szerződés négy, egymással szó szerint megegyező eredeti példányban készült, amelyből aláírás után két példány a Védjegyhasználót, két példány a Védjegyjogosultat illet.

Budapest, 2020.

|  |  |
| --- | --- |
| **......................................................Füri András igazgató****Duna-Ipoly Nemzeti Park IgazgatóságVédjegyjogosult** | **......................................................(*Védjegyhasználó neve)*****Védjegyhasználó** |

Kötelező mellékletek:

1. számú melléklet: A szerződés 1. pontja szerinti védjegy grafikai dokumentációja
2. számú melléklet: A védjeggyel ellátható termékek / szolgáltatások